Nyeste Skilderie af Kiøbenhavn, 1811-08-24
(Fortsat.) 1) De 2de foregaaende Møder den 2de Febr. og 6 Martii 1800 bleve foretagne i Anledning af min uddeelte trykte Plan til et Dansk Fiske Selskabs Oprettelse, og blev da strax det 3die Møde vedtaget til offentlig Bekjendtgjørelse, som skedte og fornemmeligst begyndt med den forestaaende Tale. Derefter blev Ballottering foretaget, og ved fleste Stemmer besluttet Selskabets Vedbliven til videre fornøden Organisation, og hvilket skeedte ved ligeledes efter fleste Stemmer saaledes: a) En tredie Formand, samt endnu 3de andre successive. b) En Casserer. c) Fem Repræsentanter, d) 2 Equspagemestere, og nok 2 successive alle Skibscapitainer, og e) en Bogholder og Sekretær, hvilke alle skulle besørge Forretningerne uden Løn. Et Bud blev antaget for Ugeløn 1 Rdlr. En Committee, som bestod af 2 Søkapitainer og 2 Civile til at udarbeide Plan og Vedtægt for Fiskeriet, hvilken Plan blev trykt og uddeelt til Jnteressenterne. Et Skib, navnlig Sloopen Fuglen, drægtig 17 Com. Læster, blev kjøbt for 1400 Rdlr., og som det var af udenlandsk Bygning, saa blev ansøgt om Eftergivelse for de ellers befalede 10 Rdlr. pr. Læsts Betaling, hvilket ogsaa allernaadigst blev bevilget. En Skipper blev antaget til dets Føring, ligesom og 5 Mand forhyrede maanedlig. En fiskerikyndig Mand blev antaget og som selv havde 12 Actier i Selskabet. Fiskeredskaber af alle Slags bleve forskrevne fra Engelland, og sammes Jndførselstold blev, efter Ansøgning, allernaadigst eftergivet. Tvende letseilende Fiskerbaade, indrettede som Brøndbaade, til at bevare Fiskene levende, bleve kjøbte og Mandskab dertil forhyrede. Saaledes bleve da disse 3 Fartøier udredede til Fart i Cattegat i Maji Maaned 1800, og Skipperne meddelte Jnstrux, hvorefter de skulle rette sig. Men ved en Storm bleve Fartøierne adskilte for nogen Tid, og først ved Hjemmet samlede, – den ene Baad tilsidst og noget sildigere. En Feil af Fiskeribestyreren, som var en Engelskmand, men Borger og bosiddende i Helsingøer, var det: at han forlod Sloopen ved Tilbagekomst i Sundet, og ikke fulgte med den til Kjøbenhavn, hvor den først ankom Pintsedag, og maatte blive liggende uden for Bommen i nogle meget varme Dage, hvorved Fiskene toge Skade og kom til ingens Nytte. Dette mislingede Forsøg gav Anledning til en Forandring og som bestod deri, at Selskabets første Formand tilbød, at ville selv gjøre en Reise med Sloopen Fuglen igjennem Cattegat, Vester om Jylland, og med det samme til Holland, for at faae nogle kyndige Fiskere til Selskabets Tieneste, samt om muligt for godt Kjøb at anskaffe 1 a 2 Hollandske Fiskefartøier, ifald Selskabets Fond tillod det. Dette Forslag blev med aldeles bifald mod aget, og til den Ende føiet følgende Anstalt: a) at Sloopen blev assureret indtil Aug. Maaneds Udgang til 1800 Rdlr. a 5 PC.; b) at et Latinsk Søpas skulle ansøges, og c) at Ansøgning til Admiralitetet maatte skee om at faae 10 navngivne Matroser tilladt fra OrlogsFlaaden, til Fiskeskibenes Bemanding. Begge sidste Poster blev bevilget og erholdt, ligesom og Assurancen besørget. Afseiling skedte d. 18 Juni fra Kjøbenhavn med alle 3 Fartøier, men efter at have besøgt alle Fiskestæder i Cattegat paa den Jydske Side, samt Hesseløen, Anholt, Læsøe og Hirtzholmene ligge til Skagen, blev Reisen afbrudt og Skibene velbeholdne kom tilbage, hvorom det trykte og til Selskabets Jnteressentere uddelte Regnskab for dets første Aar til ult. Marti 1801, dets 3die Bilag Litr. C. giver nærmere fuldstændig Oplysning. Bemeldte Regnskab, som udgjør pr. Balance 4732 Rdlr. 4 Mk. 15 s., blev af mig forfattet, og af 2de Herrer revideret med ubetydelig Udsættelse, og som blev besvaret og berigtiget.